ད་ལྟའི་བར་དུ་བཀྲ་རྒྱལ་ལགས་ནས་བྲག་གཡབ་བོད་སྨན་ཁང་དང་རང་ཉིད་ཀྱི་སྒོ་བསྟེན་ཁང་གི་བྱ་བ་ཆག་མེད་དང་།གཞན་བོད་སྨན་བྱ་བཞག་ལ་ཞིབ་འཇུག་ལས་ཀ་གང་མང་གནང་བ་རེད།ཆབ་ཅིག་ཁོང་རེང་ཉིད་ཆེད་མཁས་གཞོན་པ་དང་རྒྱལ་ཁབ་རིམ་པའི་མཁས་དབང་།རང་སྐྱོང་ལྗོངས་འཕྲོད་བསྟེན་མ་ལག་གི་ཕུལ་བྱུང་མི་སྣ།མཐོ་སྒང་གི་སྔོན་ཐོན་མི་སྣ།རང་ལྗོངས་སྨན་རྩིས་ཁང་།མཚོ་སྔོན་བོད་སྨན་ཁང་དང་གསོ་རིག་སློབ་གྲྭ་ཆེན་མོ་སོགས་ཀྱི་གདན་ཞུ་ཆེད་མཁས་པའི་མཚན་སྙན་བཞེས།༢༠༡༣ལོར་རང་སྐྱོང་ལྗོངས་འཕྲོད་བསྟེན་ཐིང་གིས་རྩ་འཛུགས་ཀྱིས་ཁོང་གིས་ཞིབ་འཇུག་ཆེད་རྩོམ་གཏར་ཀའི་སྐོར་གྱི་ཞིབ་འཇུག་སྟེ།འདི་ནི་བོད་སྨན་གྱི་གཏར་གའི་སྐོར་ལ་སྨིན་པའི་ཆེས་རིན་ཐང་ལྡན་པ་ཞིག་རེད།